MJD ไตรมาส 2/60 พลิกขาดทุน 86.02 ลบ. หลังไม่มีโครงการที่ก่อสร้างแล้วเสร็จ-ค่าใช้จ่ายพุ่ง
MJD ไตรมาส 2/60 พลิกขาดทุน 86.02 ลบ. จากปีก่อนมีกำไร 257.14 ลบ. หลังไม่มีโครงการที่ก่อสร้างแล้วเสร็จ-ค่าใช้จ่ายพุ่ง ขณะที่งวด 6 เดือนแรกพลิกขาดทุน 190.55 ลบ. จากปีก่อนมีกำไร 326.51 ลบ.
16 ส.ค. 2560

บริษัท เมเจอร์ ดีเวลลอปเม้นท์ จำกัด (มหาชน) หรือ MJD รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยในไตรมาส 2/2560 บริษัทมีรายได้จากการขายหน่วยในโครงการอาคารชุดในไตรมาส 2/2560 เป็นเงิน 515.82 ล้านบาท เปรียบเทียบกับไตรมาส 2/2559 ที่มีรายได้ 2,061.32 ล้านบาท ลดลง 1,545.50 ล้านบาท หรือลดลงร้อยละ 74.98 เนื่องจากในไตรมาส2/2560 ยังไม่มีโครงการที่ก่อสร้างแล้วเสร็จ มีเพียงการรับรู้รายได้ต่อเนื่องจากโครงการต่างๆของบริษัท 
ขณะที่ต้นทุนจากกิจการโรงแรมในไตรมาส 2/2560 จำนวนเงิน 47.61 ล้านบาท เปรียบเทียบกับไตรมาส 2/2559 ที่มีต้นทุน 37.46 ล้านบาท เพิ่มขึ้น 10.15 ล้านบาท หรือเพิ่มขึ้นร้อยละ 27.10 จากการเปิดให้บริการโรงแรมเซ็นทรา มาริส รีสอร์ท จอมเทียน ซึ่งเปิดให้บริการตั้งแต่ไตรมาส1/2559
ทั้งนี้ต้นทุนการเช่าและบริการในไตรมาส 2/2560 เป็นเงิน 5.66 ล้านบาท เปรียบเทียบกับไตรมาส2/2559 ที่มีต้นทุน 0.62 ล้านบาท เพิ่มขึ้น 5.04 ล้านบาท หรือเพิ่มขึ้นร้อยละ 812.90 จากธุรกิจอาคารสำนักงาน Major Tower ทองหล่อ ที่เปิดให้บริการตั้งแต่ปลายปี 2558 และมีผู้เช่าพื้นที่เพิ่มมากขึ้นตามลำดับ
นอกจากนี้ ค่าใช้จ่ายในการบริหารในไตรมาส 2/2560 เป็นเงิน 168.47 ล้านบาท เปรียบเทียบกับไตรมาส 2/2559 ที่มีค่าใช้จ่าย 110.86 เพิ่มขึ้น 57.61 ล้านบาท หรือเพิ่มขึ้นร้อยละ 51.97 ส่วนใหญ่เพิ่มขึ้นจากการตั้งสำรองค่าใช้จ่ายต่างๆ